# E L Ő T E R J E S Z T É S

Szigethalom Város Önkormányzat Képviselő-testületének

*2025. október 21-én 18 órakor tartandó*

*nyilvános, rendes ülésére*

**Tárgy:** Szigethalom Város Önkormányzatának 2025. évi II. számú előirányzat-módosítása

**Előadó**: Fáki László polgármester

**Készítette:** Ceglédi Kinga pénzügyi irodavezető

**Ellenőrizte:** dr. Stiebel Viktória jegyző

*Az előterjesztést megtárgyalásra javasolja:*

**Pénzügyi és Fejlesztési Bizottság *(2.)***

**Tisztelt Képviselők!**

A Képviselő-testület a Szigethalom Város Önkormányzat 2025. évi költségvetéséről szóló 2/2025. (II.28.) rendeletében az Önkormányzat 2025. évi összesített költségvetésének kiadási és bevételi főösszegét az első előirányzat-módosítás után **5 160 221 259 Ft** -ban állapította meg.

Jelen előterjesztés tartalmazza **az első nyolc hónap** **központi forrásokat** érintő módosításait, az **intézmények saját hatáskörben** végrehajtott és a **testület által engedélyezett** módosításait is.

A második előirányzat-módosítás után a kiadási és bevételi főösszeg**: 5 255 692 016 Ft.**

**Ft,** az előirányzat **95 470 757 Ft**-tal került emelésre.

1. **Kormányzati (jogszabályi) hatáskörébe tartozó előirányzat-módosítások összefoglalása**

A 2025. évi költségvetésről szóló 2024. évi XC. törvény 2. és 3. sz. melléklete alapján a helyi önkormányzatok általános működésének és ágazati feladatainak, a központosított előirányzatok támogatása terhére az Önkormányzat **2025. január 1. és augusztus 31. között** összességében **95 457 277 Ft többlettámogatást** kapott (B11) az alábbiak szerint:

* Polgármesteri Hivatal pótlólagos illetménytámogatás (B111) **22 675 374 Ft**
* polgármester pótlólagos illetménytámogatás (B111) **6 673 545 Ft**
* köznevelési feladatok támogatása (B112) **11 681 998 Ft**
* bölcsőde támogatása (B113) **3 004 100 Ft**
* egyéb szociális feladatok (B113) **-2 263 740 Ft**
* gyermekétkeztetési feladatok (B113) **26 731 688 Ft**
* szociális ágazati pótlékra (B113) **21 378 919 Ft**
* egészségügyi kieg. pótlék (B113) **5 575 393 Ft**

Egyéb működési célú támogatásra kapott összegek **-24 380 539 Ft** (B16) jogcímek szerint:

* közfoglalkoztatottak támogatása **1 954 331 Ft**
* előre betervezett polgármester pótlólagos illetm.tám. visszavétele **-6 673 545 Ft**
* egyéb előre tervezett bevétel visszavétel **-19 661 325 Ft**

Részletezésüket az alábbi táblázat tartalmazza.

Ft

|  |  |  |  |
| --- | --- | --- | --- |
| **Megnevezés** | **Rovat** | **Bevétel** | **Kiadás** |
| Polgármesteri Hivatal bértámogatás | B111 | 22 675 374 |  |
| Intézményfinanszírozás (PH) | K915 |  | 22 675 374 |
| Polgármester bértámogatás | B111 | 6 673 545 |  |
| Egyéb működési célú támogatások | B16 | - 6 673 545 |  |
| Májusi pótigény óvodára | B112 | 11 681 998 |  |
| Intézményfinanszírozás (Óvoda) | K915 |  | 11 681 998 |
| Májusi pótigény bölcsődére | B113 | 3 004 100 |  |
| Májusi lemondás egyéb szociális feladatok | B113 | - 2 263 740 |  |
| Májusi pótigény gyermekétkeztetés | B113 | 26 731 688 |  |
| Működési bevételek | B4 | - 7 810 723 |  |
| Egyéb működési célú támogatások | B16 | - 19 661 325 |  |
| Szociális ágazati pótlék | B113 | 21 378 919 |  |
| Intézményi finanszírozás (SZENI személyi jutt. és közterheire) | K915 |  | 16 484 834 |
| Intézményi finanszírozás (Nobilis személyi jutt. és közterheire) | K915 |  | 4 894 085 |
| Egészségügyi kieg. pótlék | B113 | 5 575 393 |  |
| Intézményi finanszírozás (SZENI személyi jutt. és közterheire) | K915 |  | 5 575 393 |
| Közfoglalkoztatottak támogatása | B16 | 1 954 331 |  |
| Személyi jell kifizetések és közterhei (Önkormányzat) | K1,2 |  | 1 572 539 |
| Dologi kiadások | K3 |  | 369 592 |
| Beruházási kiadások | K6 |  | 12 200 |
| **Összes előirányzat-módosítás** | | **63 266 015** | **63 266 015** |

1. **Az intézmények kormányzati, felügyeleti és saját hatáskörében végrehajtott előirányzat-módosításai**

Az intézmények előirányzat-módosításai teljeskörűen kerülnek bemutatásra annak érdekében, hogy a mellékelt táblázattal összehasonlítható legyen. Ilyen módon tartalmazza az előbbiekben összefoglalt kormányzati előirányzat-módosításokat is intézményenként.

1. **Négyszínvirág Óvoda**

***Kormányzati hatáskör***

A májusi normatíva felmérés keretében többlettámogatást kapott pedagógusok bérjellegű juttatásaira, **11 681 998 Ft** összegben.

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **863 889 Ft**.

***Saját hatáskör***

A beruházási kiadásokról átcsoportosítást hajtott végre a dologi kiadásokra **4 366 000 Ft** összegben.

Ft

|  |  |  |  |  |
| --- | --- | --- | --- | --- |
| **Megnevezés** | **Rovat** | **Bevétel** | | **Kiadás** |
| Előző évi költségvetési maradvány | B813 | 863 889 | |  |
| Előző évi költségvetési maradvány elvonása | K502 |  | | 863 889 |
| Pótlólagos bértámogatásra finanszírozás | B816 | 11 681 998 | |  |
| Személyi juttatások | K1,2 |  | | 11 681 998 |
| Beruházási kiadások | K6 |  | | -4 366 000 |
| Dologi kiadások | K3 |  | | 4 366 000 |
| **Összes előirányzat-módosítás** | | | **12 545 887** | **12 545 887** |

1. **Nobilis Humán Szolgáltató**

***Kormányzati hatáskör***

AzIntézmény szociális ágazati pótlékra kapott **4 894 085 Ft** támogatást.

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **2 067 557 Ft**.

***Saját hatáskör***

Működési bevételeinek növekményét dologi kiadásokra irányozta elő.

Ft

|  |  |  |  |
| --- | --- | --- | --- |
| **Megnevezés** | **Rovat** | **Bevétel** | **Kiadás** |
| Finanszírozás (ágazati pótlék) | B816 | 4 894 085 |  |
| Személyi kiadások és közt. | K1,2 |  | 4 984 085 |
| Előző évi maradvány | B813 | 2 067 557 |  |
| Előző évi maradvány elvonás | K502 |  | 2 067 557 |
| Működési bevételek | B4 | 322 555 |  |
| Dologi kiadások | K3 |  | 322 555 |
| **Összes előirányzat-módosítás** | | **7 284 197** | **7 284 197** |

1. **Szigethalom Egyesített Népjóléti Intézmény**

***Kormányzati hatáskör***

A **Szigethalom Egyesített Népjóléti Intézmény** szociális ágazati pótlékra kapott **16 484 834 Ft** támogatást, egészségügyi kiegészítő pótlékra **5 575 393 F**t-ot.

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **17 927 722 Ft**.

***Saját hatáskör***

Többlet működési bevételből átcsoportosított a felhalmozási célú átvett pénzeszközökre (VSZK-tól kapott támogatás a városi bál bevételéből) **340 389 Ft**-ot.

Ft

|  |  |  |  |
| --- | --- | --- | --- |
| **Megnevezés** | **Rovat** | **Bevétel** | **Kiadás** |
| Finanszírozás (ágazati pótlék, egészségügyi pótlék) | B816 | 22 060 227 |  |
| Személyi kiadások és közt. | K1,2 |  | 22 060 227 |
| Működési bevételek | B4 | -340 389 |  |
| Felhalmozási célú pénzeszközök (Városi Bál bevétele) | B73 | 340 389 |  |
| Előző évi maradvány | B813 | 17 927 722 |  |
| Előző évi maradvány elvonás | K502 |  | 17 927 722 |
| **Összes előirányzat-módosítás** | | **39 987 949** | **39 987 949** |

1. **Hegedüs Géza Városi Könyvtár**

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **1 245 625 Ft**.

Ft

|  |  |  |  |  |
| --- | --- | --- | --- | --- |
| **Megnevezés** | **Rovat** | **Bevétel** | | **Kiadás** |
| Előző évi költségvetési maradvány | B813 | 1 245 625 | |  |
| Előző évi költségvetési maradvány elvonása | K502 |  | | 1 245 625 |
| **Összes előirányzat-módosítás** | | | **1 245 625** | **1 245 625** |

1. **Városi Szabadidőközpont**

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **4 280 568 Ft**.

***Saját hatáskör***

A Városi Bál bevételének összegével, **340 389 Ft**-tal megnövelte működési bevételeit, ez átadásra került a Szigethalom Egyesített Népjóléti Intézménynek a Késviselő-testület határozata alapján.

Ft

|  |  |  |  |
| --- | --- | --- | --- |
| **Megnevezés** | **Rovat** | **Bevétel** | **Kiadás** |
| Előző évi költségvetési maradvány | B813 | 4 280 568 |  |
| Előző évi költségvetési maradvány elvonása | K502 |  | 4 280 568 |
| Saját bevételek (Városi Bál bevétele) | B4 | 340 389 |  |
| Átadott támogatás | K84 |  | 340 389 |
| **Összes előirányzat-módosítás** | | **4 620 957** | **4 620 957** |

1. **Nebuló Közétkeztetési Intézmény**

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **1 215 254 Ft**, ebből költségvetési maradvány **157 317 Ft**, vállalkozási maradvány **1 057 937 Ft.**

***Saját hatáskör***

**37 Ft** többlet bevételt előirányzott a dologi kiadásokra.

|  |  |  |  |
| --- | --- | --- | --- |
| **Megnevezés** | **Rovat** | **Bevétel** | **Kiadás** |
| Előző évi költségvetési maradvány | B813 | 1 215 254 |  |
| Előző évi költségvetési maradvány elvonása | K502 |  | 1 215 254 |
| Saját bevételek | B4 | 37 |  |
| Dologi kiadások | K3 |  | 37 |
| **Összes előirányzat-módosítás** | | **1 215 291** | **1 215 291** |

1. **Polgármesteri Hivatal**

***Kormányzati hatáskör***

Pótlólagos illetménytámogatásra kapott **22 675 374 Ft**-ot.

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradvány az intézménytől elvonásra került, összege **2 135 655 Ft**

Ft

|  |  |  |  |  |
| --- | --- | --- | --- | --- |
| **Megnevezés** | | **Rovat** | **Bevétel** | **Kiadás** |
| Pótlólagos illetménytámogatás | B816 | 22 675 374 |  |
| Személyi jellegű kiadások | K1,2 |  | 22 675 374 |
| Előző évi költségvetési maradvány | B813 | 2 135 655 |  |
| Előző évi költségvetési maradvány elvonása | K502 |  | 2 135 655 |
| **Összes előirányzat-módosítás:** | | **27 811 029** | **27 811 029** |

1. **Önkormányzat**

***Kormányzati hatáskör***

Az Önkormányzat a központi költségvetésből az I. pontban részletezett támogatásokban részesült.

***Felügyeleti (képviselő-testületi) hatáskör***

A 2024. évi zárszámadási rendelet 11. §-a alapján az előző évi költségvetési maradványelvonás az intézményektől 29 736 270 Ft, az eredetileg tervezett elvonás összege korrigálásra került **17 746 270 Ft-tal.** Az Önkormányzat eredeti előirányzatként tervezett maradványa korrigálásra került az intézményi elvonás összegével, **-17 336 630 Ft**-tal, és a beruházási kiadásokra tettünk **409 640 Ft** előirányzatot.

A Képviselő-testület határozatai alapján megtörténtek az előirányzat-átvezetések.

***Saját hatáskör***

A közhatalmi bevételek növekményével, **6 549 070 Ft**-tal megnövelte előirányzatát, a működési bevételét **5 153 219 Ft-tal** csökkentette. Ezzel az előirányzattal a dologi kiadások és a beruházási kiadások előirányzatát módosította.

Átcsoportosítást hatott végre a felhalmozási és működési kiadások között az alábbi táblázatban részletezettek szerint.

Ft

|  |  |  |  |
| --- | --- | --- | --- |
| **Megnevezés** | **Rovat** | **Bevétel** | **Kiadás** |
| Polgármesteri Hivatal bértámogatás | B111 | 22 675 374 |  |
| Intézményfinanszírozás (PH) | K915 |  | 22 675 374 |
| Polgármester bértámogatás | B111 | 6 673 545 |  |
| Egyéb működési célú támogatások | B16 | - 6 673 545 |  |
| Májusi pótigény óvodára | B112 | 11 681 998 |  |
| Intézményfinanszírozás (Óvoda) | K915 |  | 11 681 998 |
| Májusi pótigény bölcsődére | B113 | 3 004 100 |  |
| Májusi lemondás egyéb szociális feladatok | B113 | - 2 263 740 |  |
| Májusi pótigény gyermekétkeztetés | B113 | 26 731 688 |  |
| Működési bevételek | B4 | - 7 810 723 |  |
| Egyéb működési célú támogatások | B16 | - 19 661 325 |  |
| Szociális ágazati pótlék | B113 | 21 378 919 |  |
| Intézményi finanszírozás (SZENI személyi jutt. és közterheire) | K915 |  | 16 484 834 |
| Intézményi finanszírozás (Nobilis személyi jutt. és közterheire) | K915 |  | 4 894 085 |
| Egészségügyi kieg. pótlék | B113 | 5 575 393 |  |
| Intézményi finanszírozás (SZENI személyi jutt. és közterheire) | K915 |  | 5 575 393 |
| Közfoglalkoztatottak támogatása | B16 | 1 954 331 |  |
| Személyi jell kifizetések és közterhei (Önkormányzat) | K1,2 |  | 1 572 539 |
| Dologi kiadások | K3 |  | 369 592 |
| Beruházási kiadások | K6 |  | 12 200 |
| Előző évi maradvány elvonás intézményektől 109/2025 kt. hat. alapján | B12 | 17 746 270 |  |
| Előző évi maradvány eredetiként tervezett helyesbítése 109/2025. kt. hat. alapján | B813 | - 17 336 630 |  |
| Beruházási kiadások a 109/2025. kt.hat. Alapján | K6 |  | 409 640 |
| Közhatalmi bevételek | B3 | 6 549 070 |  |
| Működési bevételek | B4 | - 5 153 219 |  |
| Dologi kiadások | K3 |  | 2 584 684 |
| Beruházási kiadások | K6 |  | - 1 188 833 |
| 84/2025. kt.hat. Szerint tartalék átcsoportosítása a civilekre | K512 |  | 150 000 |
| 84/2025. kt.hat. Szerint tartalék átcsoportosítása a civilekre | K513 |  | - 150 000 |
| 103/2025. kt.hat.szerint átvezetés tartalékról társulásra | K513 |  | - 2 895 769 |
| 103/2025. kt.hat.szerint átvezetés tartalékról társulásra | K512 |  | 2 895 769 |
| 119/2025. kt.hat. szerint tartalékba helyezés | K513 |  | 2 000 000 |
| 119/2025. kt.hat. szerint tartalékba helyezés | K512 |  | - 2 000 000 |
| Dologi kiadások | K3 |  | 7 182 249 |
| Beruházási kiadások | K6 |  | - 8 256 996 |
| Felhalmozási kiadások | K7 |  | 1 970 516 |
| Egyéb működési támogatások áh-n kívülre | K512 |  | - 895 769 |
| **Összes előirányzat-módosítás** | | **65 071 506** | **65 071 506** |

Kérem a tisztelt Képviselő-testületet, hogy a maradványfelosztást, az előterjesztett előirányzat-módosítást és a költségvetési rendelet-módosítást elfogadni szíveskedjen.

***HATÁROZATI JAVASLAT***

Szigethalom Város Önkormányzat Képviselő-testülete úgy dönt, hogy

1. a 2025. évi II. előirányzat módosítását elfogadja, úgy, hogy a költségvetés bevételi és kiadási főösszegei **95 470 757 Ft-tal** növekednek, **5 255 692 016 Ft** összegben kerülnek elfogadásra.
2. egyben az Önkormányzat 2/2025. (II.28.) 2025. évi költségvetéséről szóló rendeletének módosításáról szóló - jelen határozat elválaszthatatlan mellékletét képező - rendelet-tervezet szövegét elfogadja.

**Határidő**: azonnal

**Felelős**: dr. Stiebel Viktória jegyző

Ceglédi Kinga pénzügyi irodavezető

***RENDELETALKOTÁS***

Szigethalom Város Önkormányzat Képviselő-testülete úgy dönt, hogy az Önkormányzat 2025. évi költségvetéséről szóló 2/2025. (II.28.) önkormányzati rendeletének .../2025.(…..) módosító rendeletét az alábbiak szerint megalkotja:

# *Szigethalom Város Önkormányzat Polgármesterének*

# *……/2025.(...)*

# *R EN D E L E T E*

# *Az Önkormányzat 2025. évi költségvetéséről szóló 2/2025. (II.28.) önkormányzati rendelet módosításáról*

*[1] Szigethalom Város Önkormányzat Képviselő-testülete az Önkormányzat 2025. évi gazdálkodására vonatkozó költségvetési előirányzatokról és azok felhasználására vonatkozó előírásokról rendeletet alkotott, amelynek mellékletei tartalmazzák a bevételi, kiadási előirányzatok és létszámok számszaki adatait. Amennyiben az év közbeni gazdálkodás szükségessé teszi, a költségvetési előirányzatokat a várható teljesítéseknek és a szükséges kötelezettségvállalásoknak megfelelően módosítani kell.*

*[2] Szigethalom Város Önkormányzat Képviselő-testülete az Államháztartásról szóló 2011. évi CXCV. törvény (a továbbiakban: Áht.) 24. § (2) bekezdésében kapott felhatalmazás alapján, figyelemmel Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 111. § (2) bekezdésében és a Magyarország 2024. évi központi költségvetéséről szóló 2023. évi LV. törvényben foglaltakra az Önkormányzat 2025. évi költségvetéséről a következőket rendeli el:*

**1.§** (1) Az Önkormányzat 2025. évi költségvetéséről szóló 2/2025. (II.28.) önkormányzati rendelet (továbbiakban: R.) 2.§ (1) bekezdése a következőképpen módosul:

*„* *a) bevételi főösszegét* ***5 255 692 016 Ft****-ban*

1. *kiadási főösszegét* ***5 255 692 016 Ft****-ban határozza meg.*

*Költségvetési bevételi főösszeg (finanszírozási bevételek nélkül) 4 461 899 891 Ft*

*Költségvetési kiadási főösszeg 5 157 196 731 Ft*

*Költségvetési egyenleg -695 296 840 Ft*

*Költségvetési hiány fedezete*

* *működési költségvetési hiány előző évi maradványból -70 210 759 Ft*
* *felhalmozási hiány előző évi maradványból -625 086 081 Ft*

(2) A R. 3.§ (2) bekezdésében meghatározott összegek helyébe a következő összegek lépnek:

*„(2) Az (1) bekezdés a) pontja szerinti bevételi főösszegén belül a 3. számú mellékletek szerint a saját bevételeket az alábbi bontásban határozza meg:*

1. *a Szigethalom Négyszínvirág Óvoda saját bevétele 6 788 188 Ft*
2. *a Nobilis Humán Szolgáltató saját bevétele 16 845 255 Ft*
3. *a Szigethalom Egyesített Népjóléti Intézmény saját bevétele 358 573 970 Ft*
4. *a Hegedüs Géza Városi Könyvtár saját bevétele 1 000 000 Ft*
5. *a Városi Szabadidőközpont saját bevétele 37 046 327 Ft*
6. *a Nebuló Közétkeztetési Intézmény saját bevétele 297 315 292 Ft*
7. *a Polgármesteri Hivatal saját bevétele 3 415 005 Ft*
8. *az Önkormányzat saját bevétele* *1 269 388 154 Ft”*

(3) A R. 3.§ (3) bekezdésében a kiadási főösszegek helyébe a következő főösszegek lépnek:

*„(3) Az (1) bekezdés b.) pontja szerinti kiadási főösszegén belül a 3. sz. mellékletek szerint a kiadási főösszegeket az alábbi bontásban határozza meg:*

1. *a Szigethalom Négyszínvirág Óvoda kiadási főösszege 783 013 739 Ft*
2. *a Nobilis Humán Szolgáltató kiadási főösszege 413 773 702 Ft*
3. *a Szigethalom Egyesített Népjóléti Intézmény kiadási főössz. 863 929 896 Ft*
4. *a Hegedüs Géza Városi Könyvtár kiadási főösszege 87 455 939 Ft*
5. *a Városi Szabadidőközpont kiadási főösszege 211 811 028 Ft*
6. *a Nebuló Közétkeztetési Intézmény kiadási főösszege 726 117 635 Ft*
7. *a Polgármesteri Hivatal kiadási főösszege 461 684 649 Ft*
8. *az Önkormányzat kiadási főösszege (halmozódás nélkül) 1 707 905 428 Ft”*

**2.§** A R. 4.§ (5). bekezdésében szereplő összegek az alábbiak szerint módosulnak:

*„(5)* *Az Önkormányzat költségvetésén belül az általános és a céltartalék összegét 9. számú melléklet tartalmazza, amelyből 23 949 097 Ft működési céltartalék-előirányzat, felhalmozási célú céltartalék-előirányzat 568 820 Ft. Az általános tartalék összege 0 Ft, mindösszesen 24 517 917 Ft.”*

**3.§.** (1) A R. 5.§-ban megadott főösszegek helyébe az alábbi főösszegek lépnek:

***„5. §*** (1) *Működési bevételek*

a) Működési célú támogatások államháztartáson belülről 2 471 187 311 Ft

b) Közhatalmi bevételek 709 049 070 Ft

2.1 Vagyoni típusú adók 223 000 000 Ft

2.2 Termék és szolgáltatások adói 470 000 000 Ft

*ebből: Iparűzési adó 470 000 000 Ft*

2.3 Egyéb közhatalmi bevételek 16 049 070 Ft

c) Működési bevételek 1 234 263 121 Ft

d) Működési célú átvett pénzeszközök 0 Ft

*(2)Felhalmozási bevételek*

a) Felhalmozási célú támogatások áh-n belülről 0 Ft

b) Felhalmozási bevételek 47 060 000 Ft

c) Felhalmozási célú átvett pénzeszközök 340 389 Ft

*(3) Finanszírozási bevételek*

a) Maradvány igénybevétele 717 399 640 Ft

b) Államháztartáson belüli megelőlegezés 76 392 485 Ft

**4.§** Ez a rendelet a kihirdetés napján lép hatályba, és a kihirdetést követő napon hatályát veszti.

***Fáki László                                                                dr. Stiebel Viktória* *polgármester                                                                     jegyző***

**Záradék**:

A ***………….*** önkormányzati rendelet 2025….-án a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

***dr. Stiebel Viktória*** jegyző

**Határidő**: a rendelet kihirdetésére: 2025. október 31.

**Felelős**: Dr. Stiebel Viktória jegyző

Ceglédi Kinga pénzügyi irodavezető

Szigethalom, 2025. október 09.

**Fáki László sk.**

**Polgármester**

**Mellékletek:**

2025. évi Ii. ktgv.rend.-módosítás 1-14. mellékletei